ИЗБОРНОМ ВЕЋУ

ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА**

Др Јелена Петковић постигла је запажене резултате у области научног и истраживачког рада, што се може потврдити бројем објављених радова и квалитетом научно-истраживачких достигнућа.

Успешно је одбранила докторску дисертацију на Филозофском факултету Универзитета у Нишу 2015. године. До сада је објавила једну коауторску монографију националног значаја, 27 ауторских и коауторских научних радова и четири приказа књига у научним часописма, као и у националним и међународним тематским зборницима радова. Била је један од уредника тематског зборника радова са научног скупа са међународним учешћем НИСУН 2012, објављеног на Филозофском факултету у Нишу. Учествовала је на бројним националним и међународним научним конференцијама, округлим столовима и конгресима, на којима је усмено излагала и дала свој допринос организацији и реализацији појединих скупова. Као члан истраживачког тима, активно је учествовала у два научна пројекта Министарства просвете, науке и технолошког развоја Републике Србије, у реализацији Центра за социолошка истраживања Филозофског факултета у Нишу: *Култура мира, идентитети и међуетнички односи у Србији и на Балкану у процесу евроинтеграције* (2006-2010) и *Традиција, модернизација и национални идентитет у Србији и на Балкану у процесу европских интеграција* (2011-2016). Резултати научно-истраживачког рада др Јелене Петковић, посвећени културним и урбаним феноменима, културним аспектима друштвене стварности, насеобинским и урбаним проблемима, заслужују професионално-стуковно признање.

На основу изложеног образложења даје се **позитивна** оцена за резултате научног и истраживачког рада др Јелене Петковић, кандидаткиње за избор у звање *доцент* за ужу научну област Социологија (*Културологија* и *Социологија града*).

У Нишу, 12. мај 2016.

Управница Департмана за социологију

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Драгана Стјепановић Захаријевски

ИЗБОРНОМ ВЕЋУ

ФИЛОЗОФСКОГ ФАКУЛТЕТА У НИШУ

**ОЦЕНА АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Др Јелена Петковић ангажована је и заинтересована за унапређивање и развој наставе на Департману за социологију. Учествовала је у креирању силабуса и курикулума Департмана за социологију током реакредитације Филозофског факултета у Нишу, изради планова и програма студија на основним и мастер академским студијама.

Доприноси успешности организације и реализације припремне наставе и пријемног испита за упис студената у прву годину основних академских студија социологије, као и реализацији пријемног испита за упис студената на мастер академске студије социологије. Током школске 2011/12. године својим професионалним залагањем и одговорним радом обављала је послове секретара Департмана за социологију Филозофског факултета у Нишу.Успешно је обављала послове техничког секретара научног часописа *FACTA UNIVERSITATIS, Series Philosophy, Sociology, Psychology and History,* University of Niš, Serbia (2010–2013). У функцији заменика секретара, тренутно учествује у раду редакције научног часописа *Годишњак за социологију,* Филозофског факултета у Нишу. Члан је Српског социолошког друштва.

Имајући све ово у виду предлаже се Изборном већу Филозофског факултета да усвоји **позитивну оцену** ангажовања др Јелене Петковић, кандидаткиње за избор у звање *доцент* за ужу научну област Социологија (*Културологија* и *Социологија града*), у развоју наставе и развоју других делатности високошколске установе.

У Нишу, 12. мај 2016.

Управница Департмана за социологију

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Драгана Стјепановић Захаријевски

ИЗБОРНОМ ВЕЋУ

ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА ПЕДАГОШКОГ РАДА КАНДИДАТА**

У току своје професионалне каријере др Јелена Петковић испољила је смисао за наставну делатност. Савесно и професионално обавља асистентске послове, успешно и методички осмишљено остварује програм вежби. Одговорно приступа припреми и извођењу наставе из обавезних и изборних предмета на основним и мастер академским студијама социологије, као и извођењу вежби из изборних предмета на основном нивоу студија осталих департмана Филозофског факултета у Нишу. Поуздан је сарадник у настави.

Осим педагошког рада у оквиру редовних наставних активности, исказује спремност и склоност подржавања ваннаставних академских активности студената (помоћ у информисању студената у вези са учећем у различитим студентским пројектима, програмима институционалне сарадње и мобилности студената у оквиру бројних програма стипендирања Европске комисије и Министарства просвете, науке и технолошког развоја Републике Србије; писање писама препоруке успешним студентима за *Erasmus Mundus Sigma scholarship*). Резултати студентске евалуације квалитета њеног рада на часовима вежби и током ваннаставних активности показују да студенти повољно оцењују и високо вреднују њен рад.

На основу изнетих чињеница предлаже се Изборном већу Филозофског факултета да донесе **позитивну оцену** резултата педагошког рада др Јелене Петковић, кандидаткиње за избор у звање *доцент* за ужу научну област Социологија (*Културологија* и *Социологија града*).

У Нишу, 12. мај 2016.

Управница Департмана за социологију

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Драгана Стјепановић Захаријевски